Ogams
Ogams (īru: Ogam, izrunā: /ˈoːmˠ/ vai [ˈoːəmˠ]) ir alfabēts, kuru viduslaiku sākumā Britu salās galvenokārt ķelti un pikti izmantoja senās īru valodas pierakstīšanai. Ogams tiek saukts arī par "ķeltu koka alfabētu" (angļu: Celtic Tree Alphabet). Rakstību izmantoja no 4. līdz 10. gadsimtam. Rakstības nosaukuma etimoloģija tiek saistīta ar īru mitoloģijas zināšanu un gudrības dievu Ogmu, lai gan šis apgalvojums nav pilnībā apstiprināts.